МИРКО ВАСИЉЕВИЋ

А

кадемик проф. др Мирко Васиљевић ро­ђ­ен је 11. октобра 1949. у селу Пр­а­во­ше­во код При­је­поља. Основну школу похађао је у род­ном се­­­лу, Милешеви и Пријепољу. Гим­назију је за­врш­ио у Новој Вароши. На Правном факул­те­ту у Бео­­­­граду дип­ло­ми­рао је 1973, ма­гис­три­рао 1976. и док­­тори­рао 1980. године. По завршетку ос­­новних сту­­дија, дви­је го­дине је радио у правној служби Фаб­рике ау­то­мобила у При­боју. За асис­тента на пред­­мету Прив­ред­но право на Прав­­­ном факултету у Београду иза­б­ран је 1975, за доцента 1980, ван­ред­ног про­фе­сора 1985. и редовног 1990. године.

Као стипен­ди­ста француске владе про­вео је школску 1983/84. годину на Прав­ном факул­тету Париз I – Сорбона (Pantheon-Sorbonne), спе­ци­ја­ли­зи­ра­ју­ћи област прив­ред­них (трговачких) дру­штава, као дијела тр­го­вач­ког (пос­лов­ног) права. У више наврата био је на сту­дијским бо­равцима у Паризу, Берну, Поз­нању, Хамбургу и Лондону. Држао је пре­да­вања на пос­лиједипломским сту­ди­ја­ма у Бео­граду, Новом Саду, Под­­горици, Мари­бо­ру, Скопљу, Бањој Луци и Ханг Џоу у Кини. Био је про­декан Прав­ног фа­кул­те­та у Бео­гра­ду (1985–1987) и декан (2004–2012). На овом факул­тету основао је и предаје предмет Ком­па­ниј­ско право. Го­во­ри француски и енгле­ски језик, а служи се руским.

Био је предсједник Спољнотрговинске арбитраже при Прив­­редној комори Југославије (1995–2001), а потом арбитар у овој ар­би­т­ра­жи при Привредној комори Србије и у више других ар­битража при привредним коморама: Укра­јине, Румуније, Бугарске, Ма­ке­до­није, Словеније, Републике Српске и Ру­сије. Члан је Комисије за ар­би­тра­жу Међународне трговинске коморе у Па­ризу. Предсједник је Суда части Прив­редне коморе Београда. Оснивач је и предсједник Удружења правника у прив­реди Југославије (Србије и Црне Горе), сада Србије, те главни и од­го­вор­ни уредник часописа овог удружења „Право и привреда”. Био је главни и одго­вор­ни уредник часописа „Арби­тража”, члан Са­вез­ног правног савјета Југославије и члан Комисије за хар­тије од вриједности и фи­нансијско тржиште (1992–2001). Оснивач је го­дишњих сусрета прав­ника у привреди Југославије (сада Србије), који се тра­ди­ционално одржавају (од 1991). Члан је Међународне академије за упо­ред­но право, са сједиштем у Па­ри­зу (од 2007), члан пред­сјед­ништава Удружења правника Ср­би­је и Савеза удружења правника Србије и Републике Српске, члан Пословног савета Привредне коморе Београда (2008), Еко­ном­ског савета Патријаршијског уп­рав­ног одбора СПЦ (2010) и др.

За иностраног члана Академије наука и умјетности Републике Српске иза­­бран је 5. септембра 2008. године.

Учествовао је на бројним стручним конгресима у земљи и иностранству и руководио је експертским тимовима за израду више привредних закона. У во­дећим акционарским друштвима радио је као члан експертских тимова за при­ватизацију, преузимање или докапитализацију. Објавио је тринаест из­да­ња уџбеника из предмета Трговинско право и седам издања уџбеника из пред­мета Компанијско право, два издања изабраних говора и стручних текс­то­ва *Изабране беседе*, а из обимне библиографије издвајају се још: *Commercial and Economic Law*, The Hague 1997; *Company Law: Law of Commercial Companies of Serbia and the EU*, Belgrade 2006; *International Encyclopedia of Laws: Commercial and Economic Law* (коаутор мр Милена Ђорђевић), The Net­her­lands 2007; *Корпоративно уп­рављање: правни аспекти*, Бео­град 2007; *Право, прав­да, привреда (ППП)*, Београд 2009.и др.

Добитник је Ордена Светог Саве другог реда (2007) и Архијерејске гра­мате, за ктиторство у изградњи конака Манастира Светих мученика и бесре­бре­ника Козме и Дамјана на Воденој пољани на Златару (2010). Почасни је грађанин Вр­њачке Бање (2010). Ос­ни­вач је Фондације „Професор др Мирко Васиљевић”, чији је циљ помоћ нај­бо­љим и студентима. Значајно је допри­нио оснивању и активностима прве студентске хуманитарне фон­да­ци­је „Осмех на дар” и Хуманитарне фондације „Стара Рашка”.